
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН РЕФЕРЕНДУМӖ 
ҪИНЧЕН" САККУННЕ ТАТА ЧӐВАШ РЕСПУБЛИКИН "ВЫРӐНТИ РЕФЕРЕНДУМ ТАТА ДЕПУТАТА, ВЫРӐНТИ ХӐЙ ТЫТӐМЛӐХӐН СУЙЛАВЛӐ ОРГАНӖН ЧЛЕННЕ,
ВЫРӐНТИ ХӐЙ ТЫТӐМЛӐХӐН СУЙЛАВЛӐ 
ДОЛЖНОҪРИ ҪЫННИНЕ КАЯЛЛА ЧӖНСЕ ИЛЕС ЕНӖПЕ ИРТТЕРЕКЕН САСӐЛАВ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2025 ҫулхи авӑн уйӑхӗн 25-мӗшӗнче
йышӑннӑ

1 статья
Чӑваш Республикин "Чӑваш Республикин референдумӗ ҫинчен" 
2003 ҫулхи раштав уйӑхӗн 29-мӗшӗнчи 46 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 58 №; 2006, 70 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 
12 №; 2015, 5 №; 2016, 11 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, юпа уйӑхӗн 18-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, утӑ уйӑхӗн 13-мӗшӗ; 2023, ҫу уйӑхӗн 31-мӗшӗ, чӳк уйӑхӗн 8-мӗшӗ, раштав уйӑхӗн 27-мӗшӗ) ҫакӑн пек улшӑнусем кӗртес:
1) 12 статьян 4-мӗш пунктӗнче "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас;
2) 16 статьян 6-мӗш пунктӗнче "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас;
3) 19 статьян вун пӗрмӗш абзацӗнче "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас;
4) 34 статьян 4-мӗш пунктне ҫакӑн пек ҫырса хурас:
"4. Чӑваш Республикин референдумне хатӗрлесе ирттерме, автоматизаци хатӗрӗсене ӗҫлеттерме тата аталантарма, суйлавҫӑсен право культурине ӳстерме, Чӑваш Республикин референдумне йӗркелекенсене тата суйлав ӗҫне хутшӑнакан ытти ҫынсене пӗлӳ пама, референдум комиссийӗсен ӗҫне тивӗҫтерме Чӑваш Республикин республика бюджетӗнчен Чӑваш Республикин Суйлав комиссине, референдумӑн урӑх комиссийӗсене уйӑрса панӑ укҫа-тенкӗн счечӗсене уҫмалли тата тытса тӑмалли, вӗсене шута илмелли, отчет тумалли тата куҫарса памалли йӗркене Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе Чӑваш Республикин Суйлав комиссийӗ палӑртать. Укҫа-тенкӗне расчет-касса тивӗҫтерӗвне пурнӑҫлакан Раҫҫей Федерацийӗн Тӗп банкӗн учрежденийӗсенче, вӗсем референдум комиссийӗн полномочийӗсем пырса тивекен территоринче пулман ҫӗрте – "Раҫҫей Перекет банкӗ" акционерсен уҫӑ обществин филиалӗсенче референдум комиссийӗсене (территори комиссийӗсемсӗр пуҫне) уҫса панӑ счетсем ҫине куҫарса параҫҫӗ. Укҫа-тенкӗне территори комиссийӗсене "Раҫҫей Перекет банкӗ" акционерсен уҫӑ обществин филиалӗсенче (ҫавнашкал укҫа-тенкӗне мӗнле усӑ курнине тӗрӗслес тӗллевпе банк счечӗн договорӗнче унпа кӑтартнӑ комиссисем Чӑваш Республикин Суйлав комиссийӗн счечӗ тӑрӑх тунӑ операцисем ҫинчен калакан сведенисене "Раҫҫей Перекет банкӗ" акционерсен уҫӑ обществи тӑратма килӗшни ҫинчен калакан условине пӑхса хӑварнӑ) кӑтартнӑ комиссисене уҫса панӑ счетсем ҫине куҫарса параҫҫӗ.";
5) 35 статьяра:
а) 7-мӗш пункта ҫакӑн пек ҫырса хурас:
"7. Чӑваш Республикин референдум фондне туса хуракан мӗн пур укҫа-тенкӗне Чӑваш Республикин Суйлав комиссийӗ ирӗк панипе Чӑваш Республикин референдумне ирттерес енӗпе ӗҫлекен пуҫару ушкӑнӗн, референдума хутшӑнакансен ытти ушкӑнӗн финанс ыйтӑвӗсемпе ӗҫлекен полномочиллӗ представителӗ "Раҫҫей Перекет банкӗ" акционерсен уҫӑ обществин филиалӗнче, Чӑваш Республикин референдумӗн округ территорийӗнче ҫавнашкал филиал пулман ҫӗрте – Чӑваш Республикин референдумӗн округ территорийӗнче вырнаҫнӑ урӑх кредит организацийӗнче уҫнӑ Чӑваш Республикин референдум фончӗн ятарлӑ счечӗ ҫине куҫарса параҫҫӗ. Чӑваш Республикин референдумӗн округ территорийӗнче кредит организацийӗсем пулман чухне Чӑваш Республикин референдумне ирттерес енӗпе ӗҫлекен пуҫару ушкӑнӗ, референдума хутшӑнакансен ытти ушкӑнӗ Чӑваш Республикин Суйлав комиссийӗпе килӗштерсе Чӑваш Республикин референдум фончӗн ятарлӑ счетне уҫмалли кредит организацине палӑртаҫҫӗ. Чӑваш Республикин референдум фончӗн ятарлӑ счетне хӑйӗнсӗрех (дистанци тытса) уҫма пулать.
Чӑваш Республикин референдумне ирттернӗ чухне Чӑваш Республикин референдум фончӗн ятарлӑ счетне уҫмалли, тытса пымалли тата хупмалли йӗркене Чӑваш Республикин Суйлав комиссийӗ Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе палӑртать. Кӑтартнӑ йӗркепе Чӑваш Республикин референдумне ирттернӗ чухне Чӑваш Республикин референдум фончӗн ятарлӑ счетне хӑйӗнсӗрех (дистанци тытса) уҫмалли, тытса пымалли тата хупмалли уйрӑмлӑхсене палӑртаҫҫӗ. Чӑваш Республикин референдум фончӗн ятарлӑ счетне укҫа-тенкӗ пырса кӗнине тата ҫав укҫа-тенкӗне тӑкакламаллине, ҫав шутра кашни операци енӗпе, ӑна шута илмелли тата отчет тумалли йӗркене тата формӑсене Чӑваш Республикин Суйлав комиссийӗ палӑртать.";
ӑ) 12-мӗш пунктра иккӗмӗш предложение кӑларса пӑрахас.

2 статья
Чӑваш Республикин "Вырӑнти референдум тата депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ должноҫри ҫыннине каялла чӗнсе илес енӗпе ирттерекен сасӑлав ҫинчен" 2004 ҫулхи ака уйӑхӗн 28-мӗшӗнчи 2 №-лӗ саккунне (Чӑваш Республикин Патшалӑх Канашӗн ведомоҫӗсем, 2004, 59 №; 2005, 62, 65 №-сем; 2006, 69 №; 2007, 73 №; 2009, 82 №; 2010, 86 №; 2012, 92 № (I том); "Республика" хаҫат, 2012, раштав уйӑхӗн 29-мӗшӗ; Чӑваш Республикин Саккунӗсен пуххи, 2013, 10 №; 2014, 9, 12 №-сем; 2015, 5 №; 2016, 11 №; 2017, 
3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ, юпа уйӑхӗн 18-мӗшӗ; 2021, ҫу уйӑхӗн 26-мӗшӗ, раштав уйӑхӗн 8-мӗшӗ; 2022, утӑ уйӑхӗн 6-мӗшӗ; 2023, ҫу уйӑхӗн 31-мӗшӗ, чӳк уйӑхӗн 8-мӗшӗ, раштав уйӑхӗн 27-мӗшӗ) ҫакӑн пек улшӑнусем кӗртес:
1) ятӗнче "тата депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ должноҫри ҫыннине каялла чӗнсе илес енӗпе ирттерекен сасӑлав" сӑмахсене кӑларса пӑрахас;
2) 8 статьян 1-мӗш пайӗн иккӗмӗш абзацӗнче "Чӑваш Республикин ӗҫ тӑвакан власть органӗ" сӑмахсене "Чӑваш Республикин ӗҫ тӑвакан органӗ" сӑмахсемпе улӑштарас;
3) 12 статьян 5-мӗш пайӗнче "Чӑваш Республикин ӗҫ тӑвакан влаҫӗн органӗсем" сӑмахсене "Чӑваш Республикин ӗҫ тӑвакан органӗсем" сӑмахсемпе улӑштарас;
4) 15 статьяра:
а) 3-мӗш пайра:
пӗрремӗш абзацра "суйлав" сӑмаха кӑларса пӑрахас;
ҫакӑн пек ҫырса абзац хушса хурас:
"Федераци саккунӗпе килӗшӳллӗн Чӑваш Республикин Суйлав комиссийӗн йышӑнӑвӗпе (ӑна Раҫҫей Федерацийӗн Тӗп суйлав комиссийӗпе килӗштерсе йышӑннӑ) Чӑваш Республикин администраци-территори тытӑмне улӑштарнӑ, ҫав улшӑну администраци-территори единицине пӗтересси патне илсе ҫитернӗ чухне е тата тивӗҫлӗ муниципаллӑ пӗрлӗхе ҫӗнетсе урӑхлатнӑ чухне территорири суйлав комиссийӗн полномочийӗсем срокчен вӗҫленме пултараҫҫӗ.";
ӑ) 5-мӗш пайӑн пӗрремӗш абзацӗнче "Чӑваш Республикин ӗҫ тӑвакан влаҫӗн органӗсене" сӑмахсене "Чӑваш Республикин ӗҫ тӑвакан органӗсене" сӑмахсемпе улӑштарас;
б) 10-мӗш пайра "патшалӑх влаҫӗн" сӑмахсене кӑларса пӑрахас;
5) 33 статьян 6-мӗш пайне ҫакӑн пек ҫырса хурас:
"6. Вырӑнти референдума хатӗрлесе ирттерме, автоматизаци хатӗрӗсене ӗҫлеттерме тата аталантарма, суйлавҫӑсен право культурине ӳстерме, вырӑнти референдума йӗркелекенсене тата суйлав ӗҫне хутшӑнакан ытти ҫынсене пӗлӳ пама, вырӑнти референдум комиссийӗсен ӗҫне тивӗҫтерме вырӑнти бюджетран вырӑнти референдум комиссийӗсене уйӑрса панӑ укҫа-тенкӗн счечӗсене уҫмалли тата тытса тӑмалли, вӗсене шута илмелли, отчет тумалли тата куҫарса памалли йӗркене Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе Чӑваш Республикин Суйлав комиссийӗ палӑртать. Укҫа-тенкӗне расчет-касса тивӗҫтерӗвне пурнӑҫлакан Раҫҫей Федерацийӗн Тӗп банкӗн учрежденийӗсенче, вӗсем комисси полномочийӗсем пырса тивекен территорире пулман ҫӗрте – "Раҫҫей Перекет банкӗ" акционерсен уҫӑ обществин филиалӗсенче комиссисене (территори комиссийӗсемсӗр пуҫне) уҫса панӑ счетсем ҫине куҫарса параҫҫӗ. Укҫа-тенкӗне территори комиссийӗсене "Раҫҫей Перекет банкӗ" акционерсен уҫӑ обществин филиалӗсенче (ҫавнашкал укҫа-тенкӗне мӗнле усӑ курнине тӗрӗслес тӗллевпе банк счечӗн договорӗнче унпа кӑтартнӑ комиссисем Чӑваш Республикин Суйлав комиссийӗн счечӗ тӑрӑх тунӑ операцисем ҫинчен калакан сведенисене "Раҫҫей Перекет банкӗ" акционерсен уҫӑ обществи тӑратма килӗшни ҫинчен калакан условине пӑхса хӑварнӑ) кӑтартнӑ комиссисене уҫса панӑ счетсем ҫине куҫарса параҫҫӗ.";
6) 34 статьяра:
а) ҫакӑн пек ҫырса 51-мӗш пай хушса хурас:
"51. Раҫҫей Федерацийӗн гражданинӗ хӑйӗн ирӗкӗпе вырӑнти референдум фондне пулӑшса паракан укҫа-тенкӗне гражданин хӑйӗн паспортне е гражданин паспорт вырӑнне усӑ куракан документне кӑтартнӑ тӑрӑх хӑйӗн укҫи-тенкинчен пырса панӑ чухне ҫыхӑну уйрӑмӗнче, кредит организацийӗнче йышӑнаҫҫӗ. Гражданин хӑйӗн ирӗкӗпе укҫа-тенкӗ пырса панӑ чухне тӳлев документӗнче хӑйӗн ҫинчен ҫак сведенисене кӑтартать: хушаматне, ятне, ашшӗ ятне, хӑҫан ҫуралнине, пурӑнакан вырӑн адресне, паспортӑн е ун вырӑнне усӑ куракан документӑн серине тата номерне, гражданство ҫинчен калакан информацине.";
ӑ) 11-мӗш пая ҫакӑн пек ҫырса предложени хушса хурас: "Вырӑнти референдум фончӗн ятарлӑ счетне хӑйӗнсӗрех (дистанци тытса) уҫма пулать.";
б) ҫакӑн пек ҫырса 111-мӗш пай хушса хурас:
"111. Федераци саккунӗпе килӗшӳллӗн вырӑнти референдума ирттернӗ чухне вырӑнти референдум фончӗн ятарлӑ счетне уҫмалли, тытса пымалли тата хупмалли йӗркене Чӑваш Республикин Суйлав комиссийӗ Раҫҫей Федерацийӗн Тӗп банкӗн Чӑваш Республикинчи территори учрежденийӗпе килӗштерсе палӑртать. Кӑтартнӑ йӗркепе вырӑнти референдума ирттернӗ чухне вырӑнти референдум фончӗн ятарлӑ счетне хӑйӗнсӗрех (дистанци тытса) уҫмалли, тытса пымалли тата хупмалли уйрӑмлӑхсене палӑртаҫҫӗ. Вырӑнти референдум фончӗн укҫи-тенки кӗнине тата ҫав укҫа-тенкӗне тӑкакланине, ҫав шутра кашни операци енӗпе, шута илмелли тата отчет тумалли йӗркене тата формисене Чӑваш Республикин Суйлав комиссийӗ палӑртать.";
7) 38 статьян 12-мӗш пайне ҫакӑн пек ҫырса хурас:
"12. Сасӑлав кунӗнче (сасӑлавӑн юлашки кунӗнче) сасӑлав вӑхӑчӗ вӗҫленнӗ хыҫҫӑн комиссисенче усӑ курмасӑр юлнӑ бюллетеньсене Федераци саккунӗн 68 статйин 3-мӗш пункчӗн требованийӗсемпе килӗшӳллӗн шутласа тухаҫҫӗ тата пӑрахӑҫлаҫҫӗ. Мӗн пур комиссисенче, участокри комиссисемсӗр пуҫне, усӑ курман бюллетеньсене пӑрахӑҫланӑ чухне пӑрахӑҫланӑ бюллетеньсен хисепне кӑтартса акт ҫыраҫҫӗ. Бюллетеньсене пӑрахӑҫланӑ ҫӗре ҫак Саккунӑн 20 статйин 2-мӗш пайӗнче кӑтартнӑ ҫынсем хутшӑнма пултараҫҫӗ. Ҫав бюллетеньсене комисси секретарӗ комиссин ытти докуменчӗсемпе пӗрле упрать.";
8) 82 сыпӑк хӑйӗн вӑйне ҫухатнӑ тесе йышӑнас;
9) 1-мӗш хушса ҫырнин номерленӗ ятӗнче "тата депутата, вырӑнти хӑй тытӑмлӑхӑн суйлавлӑ органӗн членне, вырӑнти хӑй тытӑмлӑхӑн суйлавлӑ должноҫри ҫыннине каялла чӗнсе илес енӗпе ирттерекен сасӑлав" сӑмахсене кӑларса пӑрахас;
10) 3-мӗш хушса ҫырни хӑйӗн вӑйне ҫухатнӑ тесе йышӑнас.

3 статья
1. Ҫак Саккун ӑна официаллӑ йӗркепе пичетлесе кӑларнӑ кунран пуҫласа вӑя кӗрет.
2. Чӑваш Республикин "Чӑваш Республикин референдумӗ ҫинчен" 2003 ҫулхи раштав уйӑхӗн 29-мӗшӗнчи 46 №-лӗ саккунӗн (ҫак Саккунпа улшӑнусем кӗртнӗ) 35 статйин 7-мӗш пункчӗн, Чӑваш Республикин "Вырӑнти референдум ҫинчен" 2004 ҫулхи ака уйӑхӗн 28-мӗшӗнчи 2 №-лӗ саккунӗн (ҫак Саккунпа улшӑнусем кӗртнӗ) 34 статйин 11-мӗш тата 111-мӗш пайӗсен положенийӗсемпе 2026 ҫулхи кӑрлач уйӑхӗн 1-мӗшӗ хыҫҫӑн ирттерме палӑртнӑ референдумсене ирттернӗ май пуҫланнӑ право хутшӑнӑвӗсем тӗлӗшпе усӑ кураҫҫӗ.

	Чӑваш Республикин
Пуҫлӑхӗ
	
О. Николаев

